ཟླ་ཚེས་ཉིན་གྱི་དགོང་མོར་ཁམས་པའི་བརྙན་འཕྲིན་ཁང་གིས་བོད་ཀྱི་མེ་མོ་བྱའི་ལོ་གསར་གྱི་བརྙན་འཕྲིན་མཉམ་སྤྲོའི་ཚོགས་འདུ་ལེགས་འགྲུབ་ངང་ཕབ་སྐྲུན་བྱས་ཡོད་པ་རེད།ཞིང་ལྗོངས་ལྔའི་བོད་ཁུལ་གྱི་འཁྲབ་སྟོན་སྒྱུ་རྩལ་པ་ཚོས་གཟིགས་མོ་བ་ཚོར་ངོ་མཚར་ཆེ་ཞིང་ཕུན་སུམ་ཚོགས་པའི་འཁྲབ་སྟོན་ཞིག་ཕུལ་བ་རེད།ཁམས་པའི་བརྙན་འཕྲིན་ཁང་གི་ལོ་བདུན་བསྟུན་མར་བོད་པའི་ལོ་གསར་གྱི་བརྙན་འཕྲིན་མཉམ་སྤྲོའི་ཚོགས་འདུ་གཉེར་བ་དེ་རྒྱལ་ཁབ་ཕྱི་ནང་གི་བོད་རིགས་སྤུན་ཟླ་རྣམས་ཀྱིས་ལོ་གསར་དགའ་གཏོང་བྱེད་པར་མེད་དུ་མི་རུང་བའི་རིག་གནས་ཀྱི་དགྱེས་སྟོན་གྲ་རྒྱས་ཤིག་ཏུ་གྱུར་ཡོད་པ་རེད།ད་ལོའི་ལོ་གསར་གྱི་མཉམ་སྤྲོའི་ཚོགས་འདུར་རྒྱུན་སྲོལ་དང་མི་གཅིག་པར།ས་གནས་ཁག་ནས་བོད་རིགས་མང་ཚོགས་གདན་འདྲེན་ཞུས་ཏེ་མཉམ་སྤྲོའི་ཚོགས་འདུའི་གར་སྟེགས་སུ་འཛེགས་པ་རེད།